דוד אלמלא

דוד רפאל אלמלא הוא ממציא ויזם, פרופסור חבר בבית הספר לרפואה של אוניברסיטת הרווארד. פיתח מספר תרופות שנמצאות בשימוש באדם או בשלבים מאוחרים של ניסויים קליניים, כולל: תכשיר רדיו-פרמצבטי לגילוי ועיכוב בטיפולי סרטן שונים, חומצת שומן מסוג Beta-methyl modified fatty acid (BMIPP) עבור הדמיית SPECT לזהוי מחלות לב, ו-Altropane לזיהוי מוקדם של פרקינסון, שהשלים ניסויים קליניים שלב III. בשנת 2011 ייסד את חברת AZTherapies, שמפתחת תרופות למחלת אלצהיימר לפי פטנטים שלו.

הוא שותף לכתיבה של למעלה מ-130 מאמרים מדעיים וממציא של 140 פטנטים<ref></ref>, במגוון דיסציפלינות, כולל הדמיה מולקולרית ותרופות.

==ביוגרפיה==
דוד רפאל אלמלא נולד בקזבלנקה, מרוקו, השני מבין שבעה ילדים. אביו היה סוחר בפירות יבשים וזיתים עם ספרד, עסק משפחתי שנבנה לאורך דורות. בגיל צעיר למד בחדר רבני.

כילד קטן עלה לישראל עם משפחתו בשנת 1949, דרך אלג'יריה, תוניסיה ומרסיי, באונייה "עצמאות".

לאחר שהייה בכמה מקומות, השתקעה משפחתו בשכונת מוסררה שבירושלים והוא למד בבית הספר אליאנס. לאחר שהמשפחה עברה לטלביה, למד בתיכון כרמייה.

אף על פי שהתקבל למסגרת העתודה ב, החל בשירות צבאי, שנקטע זמנית עקב התקף וניתוח של אפנדיציט.

בזמן לימודיו באוניברסיטה העברית בירושלים, פגש את ג'נינה צ'כר, ולאחר נישואיהם עברה המשפחה לארצות הברית.

אלמלא מצייר החל מ-1976. מגוון התמונות שצייר כולל שימוש בצבעי מים, צבעי שמן, הדפסי משי, עיפרון פחם וצבעי אלכוהול.

== אקדמיה ==
לאלמלא תואר ראשון בפיזיקה וכימיה (בהצטיינות) ותואר שני בכימיה אורגנית. את התואר דוקטור בכימיה אורגנית קיבל מהאוניברסיטה העברית בירושלים (1971), בהנחיית פרופ' צבי רפופורט. לאחר מכן עזר בתכנון והקמה של מכון קזאלי לכימיה יישומית, מרכז מחקר באוניברסיטה העברית בירושלים, בהנחיית פרופסור יולס.

ב-1976 החל לעבוד במחלקה לרדיולוגיה בבית החולים הכללי מסצ'וסטס. ב-1981 מונה למרצה בכיר לרדיולוגיה בבית הספר לרפואה בהרווארד שבאוניברסיטת הרווארד, שם התמחה במחקר של חומרי ניגוד להדמיות רפואיות. ב-1984 עלה לדרגת פרופסור חבר.

ב-1984 מונה גם למנהל חומרי ניגוד להדמיה בבית החולים הכללי מסצ'וסטס<ref name="LTC"></ref>.

אלמלא מומחה בחומרי ניגוד להדמיה לשיפור המהירות והיעילות של אבחון מחלות לב וכלי דם<ref></ref>.

זכה בפרסי NIH ו-DOE רבים, והשתתף כיועץ מדעי של המכונים הלאומיים לבריאות (NIH)<ref name="BW"></ref>.

בשנת 1998 הוביל צוות שהראה שניתן להשתמש ברפואה גרעינית כדי למצוא משקעים התחלתיים, הרבה לפני שמשקעי שומן אלה מצרים כלי דם וגורמים לתעוקת חזה ותסמינים אחרים של טרשת עורקים בארנבות. המחקר נעשה על מנת לסייע בחיזוי מוקדם של הסיכון לשבץ מוחי או דום לב בחולים אנושיים<ref></ref>.

== תעשיית התרופות ==
=== חברות ===
בשנת 1997 היה המייסד המדעי של Imaging Biopharmaceuticals, הנקראת כיום Molecular Insight Pharmaceuticals. החברה חקרה ופיתחה תרופות רדיו-פרמצבטיות טיפוליות והדמיות ממוקדות לסרטן.

בשנת 2001 היה המייסד המדעי של Mersana Therapeutics בשמה המקורי NanoPharma, חברה שפיתחה תרופות חדשות לסרטן ונסחרת בנאסד"ק.

בשנת 2003 ייסד במשותף את FluoroPharma, חברה לדימות מולוקולרי, המבוססת על הפטנטים הביו-פרמצבטיים שלו
.

הוא גם מייסד שותף של חברת ההשקעות PureTech Ventures, שם שימש כיועץ בכיר.

בשנת 2011 ייסד את החברה AZTherapies, שמפתחת תרופות למחלת אלצהיימר, שבה הוא משמש כיו"ר ויועץ מדעי ראשי. הוא נבחר על ידי Genetic Engineering & Biotechnology News כאחד משלושה עשר היזמים הסדרתיים המובילים בתעשיית הביוטכנולוגיה<ref name="LTC"></ref><ref name="BW"></ref> <ref></ref>.

חברת AZTherapies מכוונת את התרופה לשלבים הראשונים של מחלת אלצהיימר. התרופה משלבת בין כרומלין לאיבופרופן, שילוב שגילה אלמלא, שנים רבות קודם.

=== סינתזה של פלואור-18-FDG ===
בשנת 1982 פיתח שיטה חדשה ויעילה יותר לסינתזת , שהשתמשה במלח פלואוריד, בשיתוף עם שלמה לוי בבית החולים הכללי מסצ'וסטס.

באמצעות השיטה ניתן היה לייצר פלואור-18 , ביתר קלות בציקלוטרון כמלח פלואור, ה-FDG הפך למוצר שאין דומה לו בתחום ההדמיה.

מאוחר יותר, ביצע Kurt Hamacher שינוי בשיטת אלמלא ולוי, ליצור אוטומטי, ושיטה זו משמשת כיום בייצור FDG מסחרי. FDG-PET הוא חומר הדמיה שנמצא בשימוש נרחב. הוא מספק מדד לקצב חילוף החומרים של הגלוקוז, שהוא בדרך כלל גבוה באופן חריג באזורי דלקת ובגידולים ונמוך באופן חריג עקב איסכמיה או ניוון עצבי.

=== מחקר נוסף ===
אלמלא פיתח שיטה לשינוי המסלול המטבולי, כך שיתפוס חומר דימוי במסלול מטבולי ספציפי, מה שמאפשר תמונה סטטית של איברים ורקמות. שיטה זו הגדילה את היקף התרופות הרדיו-פרמצבטיות ואת התועלת של דמוי פנימי<ref></ref>.

אלמלא הוביל צוותים רפואיים לחקר מחלת פרקינסון, כולל פיתוח השימושים הרפואיים של אלטרופן, ויכולתו להבדיל בין תאי מוח תקינים לתאי מוח לא תקינים<ref></ref>.

==מחקר נוכחי==
תוכנית המחקר הנוכחית שלו מתמקדת בגילוי של בדיקות מולקולריות ממוקדות סלקטיביות משופרות לאבחון של סוגי סרטן וזיהומים ספציפיים, וגישות חדשות לאבחון וטיפול בסרטן ובמחלות של הזדקנות וניוון של המוח, כמו במחלת אלצהיימר ו-ALS.

אלמלא ואקברזדה פיתחו ננו-קפסולה, שתפקידה להגדיל את אפקטיביות המערכת החיסונית של החולה, ולפעול לתיקון הפגיעה בו. במקרה של סרטן, מוזרקת הקפסולה לאזורים שונים בגוף, כגון בגב החולה או ליד הגידול הסרטני. בניסויים במעבדה ובעכברים פגועים בסרטן מלנומה ובסרטן השד, הקפסולה, אשר הושתלה בשלושה אזורים ליד הנגע הסרטני, הצליחה למלא את ייעודה ולפעול בדומה למערכת הלימפה הנאיבית (האמיתית) של העכבר, לקראת ניסוי קליני.

==גלריית ציורים==
<gallery>
David R. Elmaleh PIC (1).jpg|
David R. Elmaleh PIC (2).jpg|
David R. Elmaleh PIC (3).jpg|
David R. Elmaleh PIC (4).jpg|
</gallery>

==קישורים חיצוניים==

* [https://connects.catalyst.harvard.edu/profiles/display/Person/44729 דוד אלמלא], באתר Harvard Catalyst
* 
* [https://www.researchgate.net/profile/David-Elmaleh מאמרים של פרופ' דוד אלמלא], באתר ResearchGate
<div class="mw-content-ltr">
* [https://www.24-7pressrelease.com/press-release/476666/marquis-whos-who-honors-david-r-elmaleh-phd-with-inclusion-in-whos-who-in-the-world Marquis Who's Who Honors David R. Elmaleh, PhD, with Inclusion in Who's Who in the World]
* [https://www.24-7pressrelease.com/press-release/452478/david-r-elmaleh-celebrates-more-than-40-years-of-professional-excellence-in-pharmaceuticals David R. Elmaleh Celebrates More than 40 Years of Professional Excellence in Pharmaceuticals], April 9, 2018
* [https://www.mcgill.ca/desautels/integrated-management/thought-leadership/symposium-series/innovating-impact Building Successful Businesses from Science-based Discovery - A Leadership Dialogue with DAVID ELMALEH], Mcgill.ca / Desautels Faculty of Management
* [https://vimeo.com/294285971 CUTV News spotlights David R. Elmaleh, PhD of AZTherapies]
</div>

== הערות שוליים ==

קטגוריה:בוגרי בית ספר אליאנס (ירושלים)
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת הרווארד
קטגוריה:כימאים ישראלים
קטגוריה:ציירים ישראלים
קטגוריה:ישראלים ילידי מרוקו
קטגוריה:חוקרי רפואה גרעינית
קטגוריה:עולים לאחר קום המדינה: 1948–1950
קטגוריה:חוקרי סרטן ישראלים
קטגוריה:ממציאים ישראלים
קטגוריה:מייסדי חברות טכנולוגיה ישראלים
קטגוריה:יזמים ישראלים
קטגוריה:ישראלים שנולדו במאה ה-20